Tieling (forenklet kinesisk: 铁岭; traditionel kinesisk: 鐵嶺; pinyin: Tiělǐng; Wade-Giles: T'iěh-lǐng) er et bypræfektur i den nordlige del af den kinesiske provins Liaoning. Byområdet ligger syd for floden Liao He. Præfekturet har et areal på 12,966 km², heraf 638 km² i byområdet, og en befolkning på 3.060.000 (2007).  Trafik Tieling er stoppested på jernbanelinjen Jinghabanen som løber fra Beijing til Harbin via blandt andet Tianjin, Tangshan, Shenyang og Changchun. Kinas rigsvej 102 løber gennem området. Den begynder i Beijing og fører gennem provinserne Hebei, Liaoning, Jilin og Heilongjiang. Den passerer byene Qinhuangdao, Shenyang og Changchun undervejs til Harbin.